**Sarah Michelle Prinze** (tunnettu paremmin tyttönimellään **Sarah Michelle Gellar**, s. 14. huhtikuuta 1977) on yhdysvaltalainen näyttelijä. Hän tuli kansainvälisesti tunnetuksi Buffy Summersin roolista televisiosarjassa *Buffy, vampyyrintappaja* (1997–2003). *Buffyn* ohella Gellar esiintyi muun muassa elokuvissa *Tiedän mitä teit viime kesänä* (1997), *Scream 2* (1997), *Julmia aikeita* (1999) ja *Scooby-Doo* (2002), jotka menestyivät hyvin.

*Buffyn* jälkeen Gellar esiintyi muun muassa elokuvissa *Scooby-Doo 2: Monsterit vapaalla* (2004), *Kauna* (2005) ja *Kauna 2* (2006). Hän palasi televisioon vuonna 2011 esittäen pääosaa film noir -sarjassa *Ringer* (2011–2012) ja komediasarjassa *Luovat hullut* (2013–2014).

Nuoruus
-------

Sarah Michelle Gellar syntyi 14. huhtikuuta 1977 New Yorkissa. Hänen äitinsä Rosellen oli ammatiltaan lastentarhanopettaja, ja hänen isänsä Arthur Gellar työskenteli vaatealalla. Hänen molemmat vanhempansa olivat juutalaisia. Gellarin vanhemmat erosivat vuonna 1984, ja hän kasvoi äitinsä kanssa New York Cityn Upper East Sidella. Hän kävi Columbia Grammar & Preparatory School -koulua sekä Professional Children's School -koulua. Hänen high schoolin aikaisiin koulutovereihinsa kuuluivat muun muassa Tara Reid, Jerry O'Connell ja Macaulay Culkin. Nuoruudessaan Gellar myös harrasti ahkerasti taitoluistelua, mutta äitinsä pyynnöstä alkoi keskittyä enemmän sekä opintoihinsa että näyttelemiseen.

Ura
---

### Alku lapsinäyttelijänä

Gellar aloitti uransa nelivuotiaana vuonna 1981 saatuaan roolin televisioelokuvasta *An Invasion Of Privacy* (1983), jonka pääosaa näytteli Valerie Harper. Koe-esiintymisessään Gellar luki sekä omansa että Harperin vuorosanat, mikä teki vaikutuksen elokuvan ohjaajiin. Myöhemmin samana vuonna Gellar esiintyi Burger King -ravintolaketjun mainoksessa. Mainoksessa hän arvosteli Burger Kingin kilpailijaa McDonald’sia ja kertoi syövänsä vain Burger Kingissä. McDonald's nosti mainoksen johdosta oikeusjutun, ja myös Gellar haastettiin. Oikeussalissa hänet nähtiin puolustuksen todistajana. Juttu sovittiin lopulta oikeussalin ulkopuolella.

Vuonna 1988 Gellar esiintyi muun muassa televisiosarjoissa *Kovaa peliä Bostonissa* ja *Wilhelm Tell*. Elokuvien puolella hän esiintyi esimerkiksi pienessä roolissa vuoden 1988 komediassa *Funny Farm* ja vuoden 1989 elokuvassa *Jaettu vaara*. Vuonna 1991 Gellar näytteli nuorta Jacqueline Kennedya minisarjassa *A Woman Named Jackie*.

Gellar sai ensimmäisen suuren roolinsa vuonna 1992 esiintyessään pääosassa televisiosarjassa *Swans Crossing*. Läpimurtonsa hän teki kuitenkin saippuasarjassa *All My Children*, jossa hän näytteli ensimmäistä kertaa vuonna 1993. Sarjassa hän näytteli Susan Luccin esittämän Erica Kanen tytärtä Kendall Hartia. Vuonna 1995 silloin kahdeksantoistavuotias Gellar voitti roolistaan Daytime Emmyn parhaasta nuoren naisnäyttelijän pääroolista. Hän jätti sarjan vielä samana vuonna.

### Buffy

*Pääartikkeli: Buffy, vampyyrintappaja*
Jätettyään *All My Children* -sarjan Gellar päätyi koe-esiintymään Joss Whedonin luomaan televisiosarjaan *Buffy, vampyyrintappaja*. Alun perin Gellar koe-esiintyi Buffyn roolia varten, mutta sarjan tuottajien mielestä hän soveltui paremmin Cordelia Chasen sivurooliin. Hän päätti kuitenkin panostaa pääosaan, ja lopulta 19-vuotias Gellar valittiin Buffy Summersin nimirooliin. *Buffy* alkoi vuonna 1997, ja siitä tuli menestys sekä kriitikoiden että katsojien keskuudessa. Gellar itse sai työstään sarjassa useita palkintoja ja ehdokkuuksia kuten Golden Globe -ehdokkuuden vuonna 2001. *Buffy* päättyi vuonna 2003 seitsemänteen tuotantokauteensa. Sarja päätettiin osittain sen takia, että Gellar halusi lopettaa sarjan sen ollessa vielä huipulla. Gellar on esittänyt kenties kuuluisinta rooliaan Buffya myös *Buffyn* sisarsarjan *Angelin* puolella, mutta on kieltäytynyt äänittämästä hahmoaan esimerkiksi sarjaan perustuvissa videopeleissä.

### Elokuvaura

Gellar aviomiehensä Freddie Prinze Jr:n kanssa
Gellar on näytellyt myös elokuvissa. Vuonna 1997 hän näytteli kauhuelokuvissa *Tiedän mitä teit viime kesänä* ja *Scream 2*, ja vuonna 1999 hänet nähtiin romanttisessa komedissa *Kerrassaan vastustamanton* ja draamaelokuvassa *Julmia aikeita*. Kriitikko Roger Ebert kehui Gellarin suoritusta jälkimmäisessä elokuvassa kuvailemalla häntä "tehokkaaksi" osassaan. Lisäksi samaisessa elokuvassa ollut suudelma Gellarin ja Selma Blairin välillä voitti MTV Movie Awardsin parhaan suudelman palkinnon. Vuonna 2001 Gellar esiintyi indie-elokuvassa *Harvard Man*. Seuraavana vuonna hän näytteli yhdessä silloisen poikaystävänsä ja nykyisen aviomiehensä Freddie Prinze Jr:n kanssa elokuvassa *Scooby-Doo*. Hän oli mukana myös elokuvan vuonna 2004 julkaistussa jatko-osassa *Scooby-Doo 2: Monsterit vapaalla*. Samana vuonna Gellar näytteli myös japanilaisen kauhuelokuvan uudelleenfilmatisoinnissa *Kauna*. Hänellä oli pieni rooli *Kaunan* jatko-osassa.

Gellar on lainannut ääntään vuoden 2007 animaatioelokuviin *Sikin sokin saduissa* ja *Teini-ikäiset mutanttininjakilpikonnat*. Vuonna 2007 hän esiintyi myös elokuvassa *Southland Tales*. Hänen muihin elokuviinsa kuuluvat muun muassa *The Air I Breathe* ja *Possession*, jotka saivat molemmat ensi-iltansa vuonna 2008. Gellar oli pääosassa vuoden 2009 elokuvassa *Veronika päättää kuolla*.

### Muuta

Vuonna 1999 Gellar solmi sopimuksen kosmetiikkajätti Maybellinen kanssa. Hän on juontanut *Saturday Night Liven* kolme kertaa. Gellar on Emmynsä lisäksi voittanut useita Teen Choice Award -palkintoja. Hän on voittanut myös useita muita palkintoja eri aiheista ja hänen nimensä on esiintynyt eri lehdissä maailman kaunein/seksikkäin -listoilla.

Yksityiselämä
-------------

Syyskuussa 2002 Gellar meni Meksikossa naimisiin näyttelijäkollega Freddie Prinze Jr:n kanssa. He tapasivat vuonna 1996 elokuvan *Tiedän mitä teit viime kesänä* kuvauksissa. Gellar otti miehensä sukunimen vuoden 2007 syksyllä. Pariskunnalla on kaksi lasta, vuonna 2009 syntynyt tytär ja vuonna 2012 syntynyt poika.

Filmografia
-----------

| Elokuvat |
| --- |
| Vuosi | Suomenkielinen nimi | Alkuperäinen nimi | Rooli |
| 1983 | *An Invasion of Privacy* | *An Invasion of Privacy* | Jennifer Bianchi |
| 1984 | *Sillan toiselle puolelle* | *Over the Brooklyn Bridge* | Philin tytär (kreditoimaton) |
| 1988 | *Maalla on mukavaa* | *Funny Farm* | Elizabethin oppilas (kreditoimaton) |
| 1989 | *Jaettu vaara* | *High Stakes* | Karen Rose |
| 1997 | *Beverly Hills Family Robinson* | *Beverly Hills Family Robinson* | Jane Robinson |
| *Tiedän mitä teit viime kesänä* | *I Know What You Did Last Summer* | Helen Shivers |
| *Scream 2* | *Scream 2* | Casey "Cici" Cooper |
| 1998 | *Pienet soturit* | *Small Soldiers* | Gwendy Doll (äänirooli) |
| *Kerrassaan vastustamaton* | *She’s All That* | Amanda Shelton |
| *Julmia aikeita* | *Cruel Intentions* | Kathryn Merteuil |
| *Uhkapeli* | *Harvard Man* | Cindy Bandolini |
| 2002 | *Scooby-Doo* | *Scooby-Doo* | Daphne Blake |
| 2004 | *Scooby-Doo 2: Monsterit vapaalla* | *Scooby Doo 2: Monsters Unleashed* |
| *Kauna* | *The Grudge* | Karen Davis |
| 2006 | *Southland Tales* | *Southland Tales* | Krysta Kapowski / Krysta Now |
| *Kauna 2* | *The Grudge 2* | Karen Davis |
| *The Return* | *The Return* | Joanna Mills |
| *Sikin sokin saduissa* | *Happily N’Ever After* | Ella (äänirooli) |
| 2007 | *Teini-ikäiset mutanttininjakilpikonnat* | *TMNT* | April O’Neil (äänirooli) |
| *Nyt nappaa* | *Suburban Girl* | Brett Eisenberg |
| *The Air I Breathe* | *The Air I Breathe* | Sorrow |
| 2008 | *Possession* | *Possession* | Jess |
| 2009 | *Veronika päättää kuolla* | *Veronika Decides to Die* | Veronika Deklava |
| 2010 | *The Wonderful Maladys* | *The Wonderful Maladys* | Alice Malady |
| 2013 | *Freedom Force* | *Freedom Force* | Nicole (äänirooli) |
|

| Televisiosarjat |
| --- |
| Vuosi | Suomenkielinen nimi | Alkuperäinen nimi | Rooli | Jaksot |
| 1988 | *Kovaa peliä Bostonissa* | *Spenser: For Hire* | Emily | "Company Man" |
| *Crossbow* | *Crossbow* | Sara Guidotti | "Actors" |
| 1992 | *Swans Crossing* | *Swans Crossing* | Sidney Orion Rutledge | 63 jaksoa |
| 1993–2011 | *All My Children* | *All My Children* | Kendall Hart Lang / potilas | 28 jaksoa |
| 1996–2003 | *Buffy, vampyyrintappaja* | *Buffy the Vampire Slayer* | Buffy Summers / Faith | 145 jaksoa |
| 1998 | *Kukkulan kuningas* | *King of the Hill* | Marie (äänirooli) | "And They Call It Bobby Love" |
| *Herkules* | *Hercules* | Andromeda (äänirooli) | "Hercules and the Dream Date" |
| 1999–2000 | *Angel* | *Angel* | Buffy Summers | 
3 jaksoa
"City of...""I Will Remember You""Sanctuary"
 |
| 2000 | *Sinkkuelämää* | *Sex and the City* | Debbie | "Escape from New York" |
| 2004–2012 | *Simpsonit* | *The Simpsons* | Gina Vendetti (äänirooli) | "Moonshine River""The Wandering Juvie" |
| 2005–2018 | *Robot Chicken* | *Robot Chicken* | useita äänirooleja | 13 jaksoa |
| 2011–2012 | *Ringer* | *Ringer* | Bridget Kelly / Siobhan Martin | 22 jaksoa |
| *American Dad!* | *American Dad!* | Jenny / Phyllis (äänirooli) | "Adventures in Hayleysitting""Virtual In-Stanity" |
| 2013–2014 | *Luovat hullut* | *The Crazy Ones* | Sydney Roberts | 22 jaksoa |
| 2015–2016 | *Star Wars Rebels* | *Star Wars Rebels* | Inkvisiittori Seitsemäs sisar (äänirooli) | 5 jaksoa |
| 2016 | *Those Who Can't* | *Those Who Can't* | Gwen Stephanie | "The Fairbell Tape" |
|

| Ääninäyttely videopeleissä |
| --- |
| Vuosi | Nimi | Rooli |
| 2011 | *Call of Duty: Black Ops* | oma itsensä |
|

Lähteet
-------

1. ↑  Gellar Takes Prinze's Name  15. marraskuuta 2007. SFGate. Viitattu 23. syyskuuta 2007.
2. ↑  Celebrity Jews The Jews News Weekly. Viitattu 16.5.2008. (englanniksi)
3. 1 2  Biography for Sarah Michelle Gellar IMDb. Viitattu 16.5.2008. (englanniksi)
4. 1 2  Sarah Michelle Gellar IMDb. Viitattu 16.5.2008. (englanniksi)
5. ↑  Trivia for "Buffy the Vampire Slayer" IMDb. Viitattu 2.6.2007. (englanniksi)
6. ↑  Stake Out Entertainment Weekly.  Arkistoitu 21.4.2007. Viitattu 4.6.2007. (englanniksi)
7. ↑  Cruel Intentions rogerebert.com.  Arkistoitu 8.8.2006. Viitattu 16.5.2008. (englanniksi)
8. ↑  Sarah Michelle Gellar IMDb:ssä *imdb.com*.
9. ↑  David Caplan: Sarah Michelle Prinze and Freddie Prinze Jr. Have a Girl!  22.9.2009. People.com. Viitattu 23.9.2009.
10. ↑  *Late Late Show with Craig Ferguson*: 1897. jakso: "Sarah Michelle Gellar; Guillermo Diaz". CBS. Viitattu 17.1.2015. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Sarah Michelle Gellar**.
* Sarah Michelle Gellar Internet Movie Databasessa. (englanniksi)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Espanja
* Ranska
* BnF data
* Katalonia
* Saksa
* Yhdysvallat
* Tšekki
* Australia
* Korea
* Alankomaat
* Puola

 |
|  |
| Taiteenala | 
* MusicBrainz

 |
|  |
| Henkilöt | 
* Deutsche Synchronkartei
* Deutsche Biographie
* Trove
* Elonet
* Yle

 |
|  |
| Muut | 
* IdRef

 |

 |